
Ministru kabineta sēdes protokollēmums

Rīkojuma projekts "Par NATO Baltijas gaisa patrulēšanas misijas uzturēšanos Latvijā saistīto vajadzību un atbalsta funkciju īstenošanu 2024., 2025.gadā"

· 1. 1. Pieņemt zināšanai, ka:
· 1.1. Ministru kabineta rīkojuma 1.punktā paredzētie izdevumi tiks segti no NATO dalībvalstu maksājumiem par faktiski veiktajiem uzturēšanas izdevumiem par NATO Baltijas gaisa patrulēšanas misiju, kas tiks  ieskaitīti Aizsardzības ministrijas budžeta apakšprogrammā 22.12.00 "Nacionālo bruņoto spēku uzturēšana" kā pašu ieņēmumi;
· 1.2. Aizsardzības ministrija izdevumus akcīzes nodokļa un pievienotās vērtības nodokļa apmērā par piegādātājām precēm un pakalpojumiem, kas Latvijas teritorijā sniegti NATO Baltijas gaisa patrulēšanas misijas laikā norīkotajām vienībām, ja minētajām preču piegādēm un sniegtajiem pakalpojumiem piemēro pievienotās vērtības nodokli un par attiecīgajām akcīzes precēm piemēro akcīzes nodokli vispārējā kārtībā, segs no Aizsardzības ministrijai piešķirtajiem valsts budžeta līdzekļiem.
· 2. Pieņemt iesniegto rīkojuma projektu.
· 3. Valsts kancelejai sagatavot rīkojuma projektu parakstīšanai.

